menštruacia pri začatí užívania HAK
Dobrý deň, začala som uživat HAK Katya. Momentálne ju beriem prvý mesiac no už mám menštruáciu 13.deň aj keď je veľmi slabá. Mala by som sa obrátiť na gynekológa alebo je to bežne? Ďakujem Vám za odpoveď
Dobrý deň,
ďakujeme za prejavenú dôveru.
Dĺžka a intenzita menštruačného cyklu je vysoko individuálna. Vo všeobecnosti platí, že pri začatí užívania hormonálnej antikoncepcie sa môže objaviť nepravidelné krvácanie, zmena v dĺžke krvácania či intenzite, krvácanie mimo cyklu či absencia menštruácie. Medzi najčastejšie hlásené nežiadúce účinky antikoncepcie Katya patrí nepravidelné krvácanie či špinenie medzi menštruáciou. Ak by krvácanie pretrvávalo dlhšie obdobie, poprípade ak by sa pridružili iné vedľajšie účinky ako je bolesť hlavy či nevoľnosť, je potrebné sa obrátiť na svojho gynekológa.
Prajem pekný zvyšok dňa.
S pozdravom
Mgr. Emma Halás Haluščíková